**ΔΕΛΤΙΟ ΤΥΠΟΥ**

Η Συντονιστική Επιτροπή Συμβολαιογραφικών Συλλόγων Ελλάδος, η Ολομέλεια των Δικηγορικών Συλλόγων Ελλάδος, ο απερχόμενος Πρόεδρος ΠΣΔΑΤΜ & Γενικός Γραμματέας CLGE-Ευρωπαϊκού Συμβουλίου Τοπογράφων-Μηχανικών και η Πανελλήνια Ομοσπονδία Ιδιοκτητών Ακινήτων θα παραχωρήσουν συνέντευξη Τύπου, την **Πέμπτη 4 Μαΐου 2023 και ώρα 13:00 μ.μ.**, στην αίθουσα εκδηλώσεων του Συμβολαιογραφικού Συλλόγου Εφετείων Αθηνών-Πειραιώς-Αιγαίου & Δωδεκανήσου (Γεωργίου Γενναδίου 4-1ος όροφος) για τα όσα συμβαίνουν σήμερα στην εκτός σχεδίου δόμηση κατόπιν της έκδοσης της γνωστής σε όλους πρόσφατης απόφασης του Σ.τ.Ε., παραθέτοντας τις απόψεις μας – λύσεις για την αντιμετώπιση των προβλημάτων που έχουν ανακύψει.

Μετά την υπαναχώρηση της κυβέρνησης για την κατάθεση έως το Πάσχα μεταβατικής νομοθετικής ρύθμισης, **περιουσίες απαξιώνονται, αγοραπωλησίες σταμάτησαν και επενδύσεις πάγωσαν.**Η κατάσταση που έχει δημιουργηθεί έχει άμεση επίπτωση στους μικροϊδιοκτήτες, οι οποίοι αγόρασαν νόμιμα και τώρα βλέπουν την περιουσία τους να απομειώνεται.

Συμβολαιογράφοι, Δικηγόροι, Τοπογράφοι-Μηχανικοί και Ιδιοκτήτες Ακινήτων **ΖΗΤΟΥΜΕ** από την Πολιτεία και τα Κόμματα **να λάβουν άμεσα θέση** για αυτό το εξόχως σημαντικό ζήτημα που επηρεάζει χιλιάδες ιδιοκτήτες ακινήτων εκτός σχεδίου.

Την ως άνω συνέντευξη Τύπου μπορείτε να παρακολουθήσετε και διαδικτυακά πατώντας στον κάτωθι σύνδεσμο: <https://www.youtube.com/watch?v=lG9YfluHyCE>